== Karriere ==
Han var søn af forfatteren [[Knud Hjortø]] og blev ansat ved [[Akademisk Studenterkursus]] i København. I [[1942]] avancerede han til skolens leder, hvor han fik lejlighed til at vise sit nationale sindelag. Hjortø havde flere gange fået frigivet elever, som var blevet anholdt af [[værnemagt]]en, og han prøvede at tale tyskvenlige elever fra at støtte nazisterne. En af disse elever var Franz Lomborg, som var blevet knyttet til [[Birkedalgruppen]], der blev ledet af [[Gestapo]]s torturbøddel [[Ib Birkedal Hansen]], via sin nazistiske fætter, [[Helge Keil]]. Lomborg var [[stikker]], og den [[15. februar]] 1945 blev han likvideret af tre modstandsfolk fra [[Holger Danske (modstandsgruppe)|Holger Danske]] nær sit hjem i [[Vognmandsmarken]] på [[Østerbro (København)|Østerbro]].
Personbillede_savnes